b'\n_START_ARTICLE_\nV\xc3\xa4ljenduslaad\n_START_PARAGRAPH_\nV\xc3\xa4ljenduslaad (ladina keeles ductus) on retoorikas ja keeles k\xc3\xb5nelemise v\xc3\xb5i kirjutamise iseloomulike omaduste kogum. Ka muusikas v\xc3\xb5ib r\xc3\xa4\xc3\xa4kida v\xc3\xa4ljenduslaadist kui heliteose v\xc3\xb5i esituse iseloomulike omaduste kogumist._NEWLINE_V\xc3\xa4ljenduslaad kujundab teatud isikup\xc3\xa4rase stiili, mille elementide hulka v\xc3\xb5ib kuuluda n\xc3\xa4iteks s\xc3\xb5nade valik, lauseehitus, dialekti kasutamine v\xc3\xb5i selle puudumine. K\xc3\xb5nelemisel lisaks veel intonatsioon ja prosoodia._NEWLINE_V\xc3\xa4ljenduslaadi j\xc3\xa4rgi on v\xc3\xb5imalik inimesi identifitseerida. N\xc3\xa4iteks pommipanija Theodore Kaczynski (Unabomber) identifitseeriti kirjaliku v\xc3\xa4ljenduslaadi p\xc3\xb5hjal tema pereliikmete poolt.'